Erózna báza

Erózna báza je základňa eróznej činnosti rieky. Je to miesto v jej pozdĺžnom profile, kde procesy fluviálnej erózie začínajú a končia. V pozdĺžnom profile vodného toku môže existovať viacero eróznych báz. Erózna báza nikdy nie je stála a neustále podlieha zmenám, ktoré výraznou mierou ovplyvňujú geomorfologický vývoj celého povodia, či jeho časti. Medzi najdôležitejšie zmeny patria zmeny výškovej polohy eróznej bázy.

Erózna báza sa delí na:
hlavná erózna báza: hladina svetového oceána
vrchná erózna báza: nachádza sa v pramennej oblasti vodného toku
dočasná erózna báza: dočasne redukuje erózne procesy v pozdĺžnom profile rieky. Odolnejšia vrstva v koryte zabraňuje intenzívnejšej hĺbkovej erózii.
miestna erózna báza: viaže sa na úseky zmiernenia spádu rieky (dno kotliny, nížina, prietokové jazero). Pre prítoky je miestna erózna báza ich ústie do hlavného toku.

Kategória:Geomorfológia
Kategória:Geologické termíny